(Ministru kabineta

2012.gada 22.augusta

rīkojums Nr. 399)

**Zinātnes un tehnoloģijas attīstības pamatnostādņu**

**2009.–2013.gadam ieviešanas rīcības plāna 2012.–2013.gadam**

**kopsavilkums**

Zinātnes un tehnoloģijas attīstības pamatnostādņu 2009.–2013.gadam (atbalstītas ar Ministru kabineta 2009.gada 16.septembra rīkojumu Nr.631 "Par Zinātnes un tehnoloģijas attīstības pamatnostādnēm 2009.–2013.gadam") ieviešanas rīcības plāns 2012.–2013.gadam (turpmāk – rīcības plāns) ir izstrādāts, pamatojoties uz Ministru kabineta 2009.gada 16.septembra rīkojuma Nr.631 "Par Zinātnes un tehnoloģijas attīstības pamatnostādnēm 2009.–2013.gadam" 4.punktā minēto uzdevumu Izglītības un zinātnes ministrijai sadarbībā ar Ekonomikas ministriju izstrādāt un iesniegt noteiktā kārtībā Ministru kabinetā Zinātnes un tehnoloģijas attīstības rīcības plāna 2010.–2013.gadam projektu, paredzot tajā pamatnostādnēs noteikto mērķu, rezultātu un to rādītāju sasniegšanu, kā arī norādot izstrādājamos attīstības plānošanas dokumentu un tiesību aktu projektus.

Rīcības plāns izstrādāts, lai otrajā posmā īstenotu Zinātnes un tehnoloģijas attīstības pamatnostādnes 2009.–2013.gadam (turpmāk – pamatnostādnes). 2010.–2011.gadā pamatnostādnes tika īstenotas saskaņā ar Zinātnes un tehnoloģijas attīstības pamatnostādņu ieviešanas rīcības plānu 2010.–2011.gadam (apstiprināts ar Ministru kabineta 2010.gada 5.maija rīkojumu Nr.243 "Par Zinātnes un tehnoloģijas attīstības pamatnostādņu ieviešanas rīcības plānu 2010.–2011.gadam").

 Rīcības plāns izstrādāts, lai īstenotu pamatnostādnēs noteiktos rīcības virzienusatbilstošiDeklarācijai par Valda Dombrovska vadītā Ministru kabineta iecerēto darbību (turpmāk – deklarācija), kā arī pamatojoties uz Ministru kabineta 2009.gada 16.septembra rīkojuma Nr.631 "**Par Zinātnes un tehnoloģijas attīstības pamatnostādnēm 2009.–2013.gadam" 3.punktu –** pamatnostādnēs paredzētos rīcības virzienus īstenot piešķirto valsts budžeta līdzekļu ietvaros.

Saskaņā ar Eiropas Komisijas Priekšlikumu Eiropas Parlamenta un Padomes Regulai, kas paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006/COM(2011) 615 *final* – 2011/0276 (COD)/, lai nostiprinātu pētniecību, tehnoloģiju, attīstību un inovāciju, jābūt izpildītam *ex ante* nosacījumam:

* ieviest valsts vai reģionālās pētniecības un inovācijas stratēģiju pārdomātai specializācijai, kuras pamatā ir *SWOT* analīze, lai koncentrētu resursus uz ierobežotu pētniecības un inovācijas prioritāšu kopumu, un kurā izklāstīti pasākumi privātu pētniecības ieguldījumu veicināšanai un paredzēta uzraudzības un pārskatīšanas sistēma;
* pieņemt satvaru, kurā izklāstīti pieejamie budžeta resursi pētniecībai un inovācijai;
* pieņemt daudzgadu plānu ar Eiropas Savienības prioritātēm saistīto ieguldījumu iekļaušanai budžetā un prioritāšu noteikšanai (*ESFRI*).

Ņemot vērā iepriekš minēto nosacījumu par valsts pētniecības un inovācijas stratēģijas izstrādes nepieciešamību pārdomātai specializācijai atbilstoši valsts reformu programmai, Izglītības un zinātnes ministrija 2012.gada otrajā pusē sāks izstrādāt jaunas pamatnostādnes, kurās tiks iekļauti zinātnes starptautiskā izvērtējuma rezultāti un starptautisko ekspertu sniegtās rekomendācijas, pasākumi Nacionālajā attīstības plānā 2014.–2020.gadam (plāns tiek izstrādāts atbilstoši Ministru kabineta 2011.gada 19.oktobra noteikumiem Nr.816 "Nacionālā attīstības plāna 2014.–2020.gadam izstrādes, ieviešanas, uzraudzības un publiskās apspriešanas kārtība") minēto uzdevumu īstenošanai, kā arī noteikta specializācija un prioritāri atbalstāmās jomas. Līdz ar to rīcības plānā iekļauti tikai tie pasākumi, kas atbilst spēkā esošajās pamatnostādnēs noteiktajiem rīcības virzieniem un deklarācijā iekļauto pasākumu īstenošanai līdz 2013.gada beigām. Savukārt jaunas iniciatīvas un risinājumi tiks piedāvāti Zinātnes un tehnoloģijas attīstības pamatnostādnēs 2014.–2020.gadam.

Rīcības plāna izstrādei Izglītības un zinātnes ministrijā tika izveidota darba grupa, kurā tika iekļauti Izglītības un zinātnes ministrijas darbinieki un Ekonomikas ministrijas, Kultūras ministrijas, Labklājības ministrijas, Satiksmes ministrijas, Veselības ministrijas, Zemkopības ministrijas, Latvijas Zinātnes padomes, Latvijas Investīciju un attīstības aģentūras, Studiju un zinātnes administrācijas, Latvijas Rektoru padomes, Latvijas Jauno zinātnieku apvienības, Valsts zinātnisko institūtu direktoru asociācijas, Latvijas Zinātņu akadēmijas un Latvijas Darba devēju konfederācijas pārstāvji. Pēc darba grupas vienošanās, lai veidotu vienotu, ar sīkiem pasākumiem nesadrumstalotu rīcības plānu, vairāki darba grupas pārstāvju sniegtie priekšlikumi tika integrēti lielāku veicamo pasākumu ietvaros un detalizētāk tiks skatīti, izstrādājot vienotu pārvaldības modeli vai attiecīgo tiesību aktu projektus.

 Rīcības plāna mērķis ir noteikt pamatnostādnēs definēto mērķu un rīcības virzienu īstenošanai nepieciešamos pasākumus, tiešos darbības rezultātus un termiņus pasākumu īstenošanai, tādējādi veidojot zinātni un tehnoloģijas kā pilsoniskās sabiedrības, ekonomikas un kultūras ilgtermiņa attīstības pamatu, nodrošinot zināšanu ekonomikas īstenošanu un ilgtspējīgu tās izaugsmi. Rīcības plānā ir noteiktie pasākumi, to īstenošanai nepieciešamais finansējums un konkrētu uzdevumu izpildei noteiktie termiņi, kā arī par rīcības plānā ietverto pasākumu īstenošanu atbildīgās institūcijas un sagaidāmie rezultāti ir norādīti tabulā.

Minētā mērķa sasniegšanai rīcības plānā iekļauti 43 pasākumi.

Lai novērtētu rīcības plāna izpildi, rīcības plāna īstenošanā iesaistītās institūcijas katru gadu līdz 1.martam iesniedz Izglītības un zinātnes ministrijā pārskatu par iepriekšējā gada uzdevumu izpildi. Izglītības un zinātnes ministrija sagatavo un izglītības un zinātnes ministrs līdz 2013.gada 1.decembrim iesniedz noteiktā kārtībā Ministru kabinetā:

1) informatīvo ziņojumu par pamatnostādņu īstenošanas gaitu, aptverot visu rīcības plānā noteikto pasākumu izpildi;

2) Zinātnes un tehnoloģijas attīstības pamatnostādņu projektu 2014.–2020.gadam.

Izglītības un zinātnes ministrs R.Ķīlis